### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2023 er der afsat et rådighedsbeløb på 6,0 mio. kr. til anlæg af ny kunstgræsbane og nyt lysanlæg i Høng. Der søges om en anlægsbevilling på 1,0 mio. kr. til forundersøgelser, rådgivning, projektering med videre i forbindelse med etableringen af anlægget.

## Indstillinger

Direktøren indstiller, at der gives en anlægsbevilling på i alt 1,0 mio. kr. finansieret af rådighedsbeløbet i 2023 til forundersøgelser, rådgivning, projektering med videre i forbindelse med etablere ny kunstgræsbane med nyt lysanlæg i Høng.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2023 er der afsat et rådighedsbeløb på 6 mio. kr. til anlæg af ny kunstgræsbane og nyt lysanlæg i Høng.

Beløbet omfatter forundersøgelse, rådgivning og udførelse. Forundersøgelser vedrører blandt andet miljøgodkendelser, jordbundsundersøgelser, eventuelle ledningsejere, matrikulære forhold og andet sagsbehandling. Rådgivning vedrører udarbejdelse af tegnings- og udbudsmaterialer, byggeledelse og tilsyn. Udførelsen af opgaven overgår til entreprenøren efter endt licitation.

Der søges om en anlægsbevilling på 1,0 mio. kr. til at etablere ny kunstgræsbane med nyt lysanlæg i Høng.

Anlægsarbejderne forventes påbegyndt i august 2023 og afsluttet i efteråret 2024.

Den årlige driftsudgift kan ikke estimeres på nuværende tidpunkt, da projektet er i den indledende planlægningsfase og placering, og banetype og lignende endnu ikke er kendt.

## Økonomiske konsekvenser

Der er afsat et rådighedsbeløb på 6 mio. kr. til at etablere ny kunstgræsbane med nyt lysanlæg i Høng. Det bemærkes, at restrådighedsbeløbet herefter udgør 5 mio. kr.

[adresse] bemærkninger er indarbejdet i sagen.